My Everything (album Ariane Grande)
My Everything je drugi studijski album američke pjevačice Ariane Grande. Rad na albumu je počeo 2013. godine, mjesec dana nakon objavljivanja Arianinog debitantskog albuma Yours Truly, a završen je krajem maja 2014. godine. Album je ono što Grande naziva "evolucijom" od njenog prvog albuma sa zrelijim temama i istraživanjem novih žanrova. My Everything je objavljen 22. augusta 2014. godine, od strane Republic Records i debitirao je na vrhu Billboard 200 ljestvice uz prodaju od 169.000 primjeraka u prvoj sedmici. Album je također debitovao kao Br. 1 u Australiji i Kanadi, a dostigao je top deset u ukupno 20 zemalja. Vodeći singl "Problem" je objavljen 28. aprila 2014 i urađen je sa australijskom repericom Iggy Azaleaom. Debitovao je kao broj tri na Billboard Hot 100 ljestvici sa prvosedmiččnom prodajom od preko 400.000 primjeraka, i dostigao je Br. 2. Sljedeći singl, "Break Free" urađen sa rusko-njemačkim muzičarom i producentom Zeddom, premijerno je izveden 2. jula 2014 i dostigao je Br. 4 na Hot 100 ljestvici. "Love Me Harder" sa bendom The Weeknd je objavljen 30. decembra 2014 kao treći singl sa albuma i dostigao je Br. 7 na Hot 100 ljestvici. My Everything je nominovan za Najbolji vokalni pop album na 57. dodjeli Grammy Awards.